CELEX: 62019CN0801
Language: da
Date: 2019-10-31 00:00:00
Title: Sag C-801/19: Anmodning om præjudiciel afgørelse indgivet af Upravni sud u Zagrebu (Kroatien) den 31. oktober 2019 – FRANCK d.d. og Zagreb mod Ministarstva financija Republike Hrvatske, Samostalni sektor za drugostupanjski upravni postupak

27.1.2020   
            
            
               DA
            
            
               Den Europæiske Unions Tidende
            
            
               C 27/23
            
         
      Anmodning om præjudiciel afgørelse indgivet af Upravni sud u Zagrebu (Kroatien) den 31. oktober 2019 – FRANCK d.d. og Zagreb mod Ministarstva financija Republike Hrvatske, Samostalni sektor za drugostupanjski upravni postupak
      (Sag C-801/19)
      (2020/C 27/29)
      Processprog: kroatisk
      
         Den forelæggende ret
      
      Upravni sud u Zagrebu
      
         Parter i hovedsagen
      
      
         Sagsøger: FRANCK d.d., Zagreb
      
         Sagsøgt: Ministarstva financija Republike Hrvatske, Samostalni sektor za drugostupanjski upravni postupak, Zagreb
      
         Præjudicielle spørgsmål
      
      
                  1)
               
               
                  Når sagsøger, som ikke er et finansinstitut, stiller pengebeløb til rådighed mod et engangsvederlag på 1 %, er der da tale om en tjenesteydelse, der kan anses som en »ydelse og formidling af lån samt forvaltning af lån ved den person, som har ydet lånene« som omhandlet i momsdirektivets (1) artikel 135, stk. 1, litra b), også selv om sagsøgeren ikke formelt er nævnt i aftalen som kreditgiver?
               
            
                  2)
               
               
                  Er en veksel, eller et værdipapir, som indebærer en forpligtelse for udstederen til at betale et bestemt pengebeløb til den person, der er nævnt som kreditor deri, eller til den person, der senere har erhvervet dette værdipapir på lovlig vis, et »andet handelsdokument« i den forstand, hvori udtrykket anvendes i momsdirektivets artikel 135, stk. 1, litra d)?
               
            
                  3)
               
               
                  Er sagsøgerens tjenesteydelse, som vekseludstederen betaler et vederlag på 1 % for, og som består i, at sagsøgeren overdrager den modtagne veksel til et factoringselskab og i denne sammenhæng over for dette selskab garanterer, at vekseludstederen betaler fordringen i henhold til vekslen til forfaldstid:
                  
                              a)
                           
                           
                              en tjenesteydelse, som er fritaget for moms som omhandlet i momsdirektivets artikel 135, stk. 1, litra b), eller
                           
                        
                              b)
                           
                           
                              en tjenesteydelse, som er fritaget for moms som omhandlet i momsdirektivets artikel 135, stk. 1, litra d)?
                           
                        
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).